6 Hari

6 Hari merupakan telemovie Malaysia yang diterbitkan pada tahun 2020. Menjalani pengambaran sewaktu musim Perintah Kawalan Pergerakan (lockdown) telemovie ini hanya menjalani pengambaran menggunakan seorang jurukamera sahaja.

Disiarkan khas di Astro Citra dan Astro Ria pada 13 Jun 2020. Naskhah ini terbitan Yureka films dan Global Station Sdn Bhd.

Sinopsis 
Telefilem ‘6 Hari’ mengisahkan tentang Suzi yang bahagia sebagai isteri ketiga kepada seorang ahli perniagaan yang berjaya bernama Ismal. Suzi tinggal bersendirian di sebuah banglo kerana suaminya hanya akan pulang ke rumah setiap enam hari untuk menghabiskan masa dengan isteri-isterinya yang lain. Kehidupannya berjalan seperti biasa sehingga kemunculan bekas teman lelakinya, Faizal datang ke rumah. Faizal juga merupakan seorang bekas banduan yang baharu sahaja dibebaskan setelah dipenjarakan selama lapan tahun. Suzi yang kini sudah berubah menjadi seorang muslimah tiada pilihan lain dan terpaksa menerima kehadiran Faizal yang tidak diduga kerana bekas teman lelakinya itu telah mengugut untuk memberitahu kisah jenayah mereka kepada Ismal. Suzi juga sering berhubungan dengan kawan baiknya, Linda untuk mendapatkan nasihat dan pandangan dalam usaha menyelesaikan konflik tersebut. Apakah yang akan berlaku? Adakah Ismal akan mengetahui sejarah silam Suzi? Adakah Faizal akan melepaskan Suzi dan melupakan segala yang berlaku di antara mereka? Sama-sama kita saksikan.   

Di masa sekarang, tempat dimana berlian hasil curian itu disembunyikan kini sudah terbina rumah banglo di atasnya. Di percayai berlian itu tersimpan di dalam perigi banglo tersebut tanpa diketahui pemilik rumah itu sekarang.

 Pelakon 
 Yusry Abdul Halim sebagai Faizal (bekas kekasih suzi)
 Lisa Surihani sebagai Suzi
 Neelofa sebagai Linda (madu suzi)
 Aaron Aziz sebagai Ismal (suami suzi)
 Abdul Halim bin Kamal sebagai pemilik rumah

 Trivia 
Disebabkan kekangan PKP untuk menjalankan pengambaran, maka lokasi hanya terbatas di sekitar rumah peribadi milik Yusry-Lisa di Country Heights, untuk babak lain pula seperti perigi tempat tersembunyi berlian hasil curian mereka. Rumah itu milik bapa Yusry, Encik Abd Halim Kamal. 

Yusry tidak tahu menunggang motosikal oleh sebab itu,hanya dipaparkan seringkas boleh aksi dia menunggang jentera roda 2.  

 Rujukan